ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ 
ՄԱՅԻՍԻ 27-Ի N 757-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

ՀՀ կառավարության որոշման նախագծի 
      
«Հայաստանի Հանրապետության կառավարության 2026 թվականի մայիսի 27-ի N 757-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի ընդունման անհրաժեշտությունը պայմանավորված է այն հանգամանքով, որ գործող որոշմամբ նշված կազմակերպության անվանումը չի համապատասխանում դրա պաշտոնական անվանմանը։
Մասնավորապես, որոշման առաջին կետում նշված է «Պրոֆեսոր Ռ. Օ. Յոլյանի անվան արյունաբանական կենտրոն», մինչդեռ կազմակերպության ճիշտ և պետական գրանցմամբ սահմանված անվանումն է՝ ««Յոլյան» արյունաբանության և ուռուցքաբանության կենտրոն» փակ բաժնետիրական ընկերություն։
Որոշմամբ նախատեսված գույքի հանձնում-ընդունման գործընթացը հնարավոր չէ իրականացնել՝ կազմակերպության անվանման անհամապատասխանության պատճառով։ Հետևաբար, գույքի հանձնում-ընդունումն ապահովելու և որոշման պատշաճ կատարումն իրականացնելու նպատակով անհրաժեշտ է Հայաստանի Հանրապետության կառավարության 2026 թվականի մայիսի 27-ի N 757-Ա որոշման առաջին կետում «Պրոֆեսոր Ռ. Օ. Յոլյանի անվան արյունաբանական կենտրոն» բառերը փոխարինել ««Յոլյան» արյունաբանության և ուռուցքաբանության կենտրոն» բառերով։
Միաժամանակ, նախագծով առաջարկվում է փոփոխություն կատարել նաև որոշման երկրորդ կետում՝ «համապատասխան չափով» բառերը փոխարինելով «21,412,497.0 դրամով» բառերով։ Նշված փոփոխության նպատակն է հստակեցնել որոշմամբ նախատեսված ֆինանսական ցուցանիշը՝ բացառելով դրա տարբեր մեկնաբանությունների հնարավորությունը և ապահովելով որոշման կատարման իրավական որոշակիությունը։
Բացի այդ, նախագծով առաջարկվում է որոշման 3-րդ կետի 1-ին ենթակետում և 5-րդ կետում «եռամսյա» բառը փոխարինել «վեցամսյա» բառով։ Առաջարկվող փոփոխությունը պայմանավորված է որոշմամբ նախատեսված միջոցառումների կատարման իրական ժամկետների վերանայման անհրաժեշտությամբ և նպատակ ունի ապահովել դրանց ամբողջական, արդյունավետ և գործնականում իրագործելի իրականացումը՝ հաշվի առնելով կատարվող աշխատանքների ծավալն ու բնույթը։
[bookmark: _GoBack]Որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:
«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 6.7 կետով սահմանված Պետական գույքի արդյունավետ կառավարման դրույթներից։  




